Държавен вестник, бр. 100, 2010 г., стр. 61

БРОЙ  100	
Д Ъ Р Ж А В Е Н  В Е С Т Н И К 	
СТР.  61  
МИНИСТЕРСТВО
НА ОТБРАНАТА
НАРЕДБА № Н-32
от 3 декември 2010 г.
за условията и редa за събиране, съхраняване, 
обработване и предоставяне на лични данни и 
за достъп до Регистъра на военнослужещите
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат ус­
ловията и редът за събиране, съхраняване, 
обработване и предоставяне на лични данни 
и за достъп до Регистъра на военнослужещите 
от Министерството на отбраната, структурите 
на пряко подчинение на министъра на отбра­
ната и Българската армия.
(2) При обработка на лични данни, които 
представляват класифицирана информация, 
се спазват разпоредбите на Закона за защита 
на класифицираната информация.
Чл. 2. Ръководителите на съответната 
административна структура, командващите/
командирите/началниците на командването 
(щабовете), самостоятелните военни формиро­
ванията от Българската армия и структурите на 
пряко подчинение на министъра на отбраната 
организират обработването на личните данни 
в Регистъра на военнослужещите.
Чл. 3. Обработката и съхранението на 
личните данни и поддържането на Регистъра 
на военнослужещите се осъществява от оп­
ределените длъжностни лица от структурите 
по управление на човешките ресурси (по 
личния състав). 
Чл. 4. Личните данни в Регистъра на во­
еннослужещите се създават, обработват, пре­
доставят, съхраняват и унищожават съгласно 
изискванията на Закона за защита на личните 
данни и на тази наредба.
Г л а в а  в т о р а
РЕГИСТЪР НА ВОЕННОСЛУЖЕЩИТЕ
Раздел I
Събиране на лични данни 
Чл. 5. В Регистъра на военнослужещите 
се обработват данните, предоставени от воен­
нослужещите при приемането им и по време 
на военната служба. 
Чл. 6. Личните данни в Регистъра на 
военнослужещите се въвеждат ръчно и се 
обработват автоматизирано.
Чл. 7. Личните данни за всеки военнослу­
жещ се събират чрез:
1. вътрешноведомствени документи;
2. външни източници (държавни органи и 
други институции).
Чл. 8. Личните данни се предоставят от 
военнослужещите до ръководителите на съот­
ветната структура, командващите/командири­
те/ началниците на командването (щабовете), 
на самостоятелните военни формирования 
и на структурите на пряко подчинение на 
министъра на отбраната.
Чл. 9. (1) При автоматизираната обработка 
личните данни за военнослужещите се наби­
рат на базата на съхраняваните на хартиен 
носител.
(2) Личните данни на военнослужещите 
се обработват и съхраняват в Регистър на 
военнослужещите, поддържан от подсистема 
„Витоша“ на Автоматизираната система за 
управление на човешките ресурси.
Чл. 10. Определените длъжностни лица 
по чл. 3 при работата си в Автоматизираната 
система за управление на човешките ресурси 
спазват изискванията, регламентирани в Ин­
струкция № И-1 от 17.01.2003 г. за защита на 
информацията в Автоматизираната система 
за управление на човешките ресурси.
Раздел II
Отразяване на лични данни в Регистъра на 
военнослужещите
Чл. 11. (1) Отразяване на данните в Регис­
търа на военнослужещите се извършва, когато 
е налице едно от следните условия:
1. съвкупността от лични данни, иденти­
фициращи военнослужещия; 
2. в Регистъра на военнослужещите се 
въвежда несъществуваща до този момент 
съвкупност от лични данни.
(2) Съвкупността от лични данни се отра­
зява, като се извършва проверка за нововъ­
ведените данни.
Раздел III
Актуализация на лични данни 
Чл. 12. (1) Актуализация на лични данни 
се извършва:
1. по искане на военнослужещия, за когото 
се отнасят личните данни, когато той е уста­
новил, че е налице грешка или непълнота в 
тях и удостовери това с документ;
2. по инициатива на обработващия лични 
данни – при наличие на документ, даващ 
основание за актуализация;
3. при установена грешка при обработката 
на личните данни от страна на обработващия 
лични данни.
(2) В случаите на ал. 1 при актуализацията 
се допуска заличаване на част от обработва­
ните лични данни по реда на раздел IV.
(3) При актуализация на лични данни в 
Регистъра на военнослужещите се отразяват 
регистрационният номер и датата на докумен­
та, източник на данните за актуализацията.